dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀzog ze Ostˀrich und ze Stir, ✳ grave ze Habsbgˀ und ze Kybgˀ ✳ und
lantgṽe in Elsazze, vˀjehen an disem gegenwˀtigen briefe, ✳ daz wir Johānese von Steinwùrke ✳
sien von Peteˀs wegen von Wintzelan ✳ schuldig worden ✳ und gelthaft ✳ zehen mark silbˀs genges und
gebes. ✳ und vùr die zehen mark silbˀs ✳ haben wir dem selbē Johānese gesetzet zehen stucke
geltes ✳ uf dem zehenden ze Botzen, ✳ also, ✳ daz unsˀ amptman, der ✳ denne unsˀ amptman ist, ✳ ime ✳
odˀ sinen erben sol geben alle jar die zehen stùcke von dem zehenden, als lange untz das
wir odˀ unsˀe bruͦdˀe ✳ odˀ unsˀe ✳ und unseˀ bruͦdˀe erben die zehen stucke geltes mit zweinzig marken silbˀs erlosen. ✳ und die zehen stùcke, die si alle jar nieszent, sùllent niht abegan an den zehen marken silbˀs. ✳ und des ze einem urkùnde, ✳ so han wir im geben disen brief, besigelt mit unsˀm ingesigel, ✳ der ist geben ze Baden, ✳ an dem vritag nach
sand Marcùs tag, ✳ do man zalte von gotz gebùrte ✳ drizehenhundˀt jar ✳ und da nach in
dem zehenden jar. ✳
Königsf. 11
N
Staatsarchiv
AARGAU
Kgsf. 11
1310 .
K
Q 3
cv